GLOBAL ร่วง 5% รับ XD วันแรก ปันผลหุ้น-เงินสด
GLOBAL รูด 5% มาที่ 18.80 บ. รับขึ้นเครื่องหมาย XD วันแรก ปันผลหุ้น 24 หุ้นเดิม ต่อ 1 หุ้นปันผล และเงินสด 0.2546296296 บ.
GLOBAL ร่วง 5% รับขึ้นเครื่องหมาย XD วันแรก ปันผลหุ้น 24:1-เงินสด 0.2546296296 บ.
24 ก.พ. 2566

ผู้สื่อข่าวรายงานว่า วันนี้ (24 ก.พ.66) ราคาหุ้นบริษัท สยามโกลบอลเฮ้าส์ จำกัด (มหาชน) หรือ GLOBAL อยู่ที่ระดับ 18.80 บาท ลบ 1 บาท หรือ 5.05% สูงสุดที่ระดับ 19.30 บาท ต่ำสุดที่ระดับ 18.70 บาท ด้วยมูลค่าซื้อขาย 273.14 ล้านบาท

ทั้งนี้ราคาหุ้น GLOBAL ปรับตัวลง หลังวันนี้ขึ้นเครื่องหมาย XD เป็นวันแรก โดย GLOBAL เตรียมจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค. 65 เป็นหุ้นในอัตรา 24 หุ้นเดิม ต่อ 1 หุ้นปันผล และเป็นเงินสดในอัตรา หุ้นละ 0.2546296296 บาท กำหนดจ่ายปันผลให้กับผู้ถือหุ้นในวันที่ 11 พ.ค.66
 